S-1343/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 6. september 2011 á hendur J-kk-þgf G-kk-þgf E-kk-þgf, kt. 000000-0000, Lindargötu 12, Reykjavík, fyrir fíkniefnalagabrot, með því að hafa fimmtudaginn 13. janúar 2011, að Lindargötu 12 í Reykjavík, haft í vörslum sínum samtals 222,29 g af amfetamíni, 13,56 g af hassi, samtals 42,03 g af kannabislaufum, 3,28 g af kókaíni, samtals 36,47 g af maríhúana og 1,17 g af tóbaksblönduðu kannabisefni, sem lögreglumenn fundu við leit á heimili ákærða.

Teljast brot þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 að því er varðar vörslur á kókaíni.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 222,29 g af amfetamíni, 13,56 g af hassi, samtals 42,03 g af kannabislaufum, 3,28 g af kókaíni, samtals 36,47 g af maríhúana og 1,17 g af tóbaksblönduðu kannabisefni, sem lagt var hald á í málinu, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði, sem fæddur er í apríl 1973, á að baki allnokkurn sakaferil, allt aftur til ársins 1992. Samkvæmt sakavottorði hefur ákærði hlotið níu refsidóma fyrir fíkniefnabrot, umferðarlagabrot, þjófnað, hylmingu og fyrir brot gegn 106., 111. og 1. mgr. 218. gr. almennra hegningarlaga. Þá hefur ákærði þrívegis gengist undir sektarrefsingu fyrir fíkniefnabrot og umferðarlagabrot. Við ákvörðun refsingar verður litið til þess að ákærði hefur gengist greiðlega við brotum sínum. Þá hefur ákærði gengist undir langvarandi vímuefnameðferð og hafa verið lögð fram gögn því til staðfestingar. Þykir refsing ákærða hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 222,29 g af amfetamíni, 13,56 g af hassi, 42,03 g af kannabislaufum, 3,28 g af kókaíni, 36,47 g af maríhúana og 1,17 g af tóbaksblönduðu kannabisefni, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, B-kk-ef N-kk-ef hrl., 75.300 krónur að meðtöldum virðisaukaskatti. Ákærði greiði 46.100 krónur í annan sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, J-kk-nf G-kk-nf E-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð 222,29 g af amfetamíni, 13,56 g af hassi, 42,03 g af kannabislaufum, 3,28 g af kókaíni, 36,47 g af maríhúana og 1,17 g af tóbaksblönduðu kannabisefni.

Ákærði greiði málsvarnarþóknun skipaðs verjanda síns, B-kk-ef N-kk-ef hrl., 75.300 krónur að meðtöldum virðisaukaskatti. Ákærði greiði 46.100 krónur í annan sakarkostnað.

R-kvk-nf H-kvk-nf